kardosdrur/scandi-wiki huggingface dataset:
Sigiriya

Sigiriya (singalesisk, සීගිරිය; tamil, sinhagiri - சிங்ககிரி; med betydningen "løveklippen") er navnet på resterne af en historisk by og palads beliggende i Sri Lanka på toppen af en flad, 180 m høj klippe, omgivet af jungle på alle steder. Stedet kom i 1982 på UNESCO's Verdensarvsliste.

Geografi 
Klippen, hvorpå Sigiriya er bygget, er en enorm sten, en såkaldt monolit, der befinder sig 349 m over havet og omtrent 180 m over omgivelserne. Klippen er på sine steder så stejl, at dens top hænger udover siderne.

Historie 
Fra omkring år 300 før vores tidsregning var der et buddhistisk tempel på Sigiriya.

Kong Kasyapa, der var konge fra 479 – 495, byggede i det 5. århundrede et palads-kompleks på toppen af klippen, og flyttede hovedstaden i Anuradhapura til Sigiriya. Kong Kasyapa var blevet konge efter at have dræbt sin fader, og havde valgt at bygge sit palads på et let beskyttet sted, for at kunne beskytte sig mod sin bror Moggallana, der var den retmæssige arving til tronen.

I buddhistisk mytologi var Alakamanda navnet på en vidunderligt smuk by, der tilhørte guderne og befandt sig oppe i skyerne. Muligvis var kong Kasyapa inspireret af denne myte til at bygge sin egen version af Alakamanda. Alle sider på klippen blev malet hvide, for at fremmane en illusion om at paladset var bygget på en hvid sky, der svævede over trætoppene.

Kong Kasyapa blev styrtet af Moggallana i år 495, og derefter flyttede hovedstaden fra Sigiriya tilbage til Anuradhapura.

Et buddhistisk tempel på klippen var aktivt indtil det 13. - 14. århundrede. Stedet er i dag et populært turistmål.

Arkitektur 

I området omkring foden af klippen var der anlagte haver og damme med blomstrende vandplanter. Ingeniørkunst blev taget i brug for at bygge et underjordisk vandreservoir, der ikke tørrede ud, når der var tørke. Haverne, en voldgrav og voldanlæg blev herfra forsynet med vand via et komplekst system af kanaler.

Stejle trapper fører op ad klippen mod toppen. Den vestvendte side af klippen var dekoreret med over 500 klippemalinger, der afbillede apsaraer, kvindelige guddommelige nymfer i form af sangere og dansere. I dag er det kun 21 af disse, der er bevarede. De befinder sig i en lille lomme halvvejs oppe af klippen, hvor de har været beskyttet af vejr og vind. 

Indgangen til paladset var udformet som en monumental løve, men i dag er det kun løvens poter, der er intakte. Ved den endelige opstigning til toppen passerer man igennem poterne. På toppen kan man i dag se ruinerne af de tidligere paladskonstruktioner - den kongelige trone, lejlighederne der var forbeholdt kongen og dronningen, samt et antal damme og en have.

Trusler 
Sri Lankas turistminister meddelte 26. juli 2021 at man inden for kort tid ville påbegynde en udvidelse af den delvist civile, delvist millitære lufthavn 2 km fra Sigiriya, med det formål at gøre det lettere for turister at besøge området. UNESCO har allerede i 2001 advaret mod en sådan udvidelse af lufthavnen, da det blev vurderet at lydbølger og luftforurening fra flyene ville øge nedbrydningen af klippens malerier og overflade.

Billeder fra Sigiriya

Referencer 

Sri Lanka
BlackRock

BlackRock, Inc. er et amerikansk multinationalt selskab, der beskæftiger sig med investeringsforvaltning. Selskabet har hovedsæde i New York City, men opererer globalt med 70 kontorer i 30 lande og kunder i 100 lande. Selskabet er i dag verdens største kapitalforvalter med et AUM på $9.460 milliarder (per Q3 2021).

BlackRock blev grundlagt i 1988 af bl.a. Larry Fink, som også er selskabets nuværende bestyrelsesformand og administrerende direktør. Selskabet er i dag børsnoteret på New Yorks fondsbørs (NYSE: BLK), og er særligt kendt for sine passivt forvaltede ETF'er (iShares).

Finanser

Referencer 

Selskaber noteret på New York Stock Exchange
Investeringsvirksomheder fra USA
Etableret i 1988
Alex Telles

Alex Nicolao Telles (født 15. december 1992) er en brasiliansk professionel fodboldspiller, som spiller for Saudi Professional League-klubben Al-Nassr og Brasiliens landshold.

Klubkarriere

Juventude og Grêmio 
Telles begyndte sin karriere hos lokalholdet Esporte Clube Juventude, hvor han fik sin førsteholdsdebut i 2011.

Efter at have imponeret med Juventude, skiftede Telles i december 2012 til Grêmio, som havde en samarbejdsaftale med Juventude.

Galatasaray 
Efter at have imponeret hos Grêmio, skiftede Telles i januar 2014 til tyrkiske Galatasaray.

Lån til Inter 
Telles blev i august 2015 lejet til italienske Inter Milan for 2015-16 sæsonen, med en mulighed for at gøre aftalen permanent. Denne mulighed blev dog ikke taget.

FC Porto 
Telles skiftede i juni 2016 til FC Porto på en fast aftale. Han var i sin tid hos klubben med til at vinde to mesterskaber.

Manchester United 
Efter 4 år hos Porto, skiftede Telles til Manchester United i oktober 2020.

Lån til Sevilla 
Telles skiftede i august 2022 til Sevilla på en 1-årig lejeaftale. Han var del af holdet som vandt Europa League mesterskabet i sin sæson hos klubben.

Al-Nassr 
Telles skiftede i juli 2023 til saudiarabiske Al-Nassr.

Landsholdskarriere 
Udover at være brasiliansk, så holder Telles også italiensk statsborgerskab, og kunne derfor vælge at spille for begge lande. Telles sagde i 2016 at han gerne ville spille for Italiens landshold. Dette blev dog ikke til noget.

Telles fik sin internationale debut med Brasilien den 23. marts 2019.

Titler 
Galatasaray

 Süper Lig: 1 (2014-15)
 Tyrkiske Cup: 2 (2013-14, 2014-15)
 Tyrkiske Super Cup: 1 (2015)

Porto

 Primeira Liga: 2 (2017-18, 2019-20)
 Taça de Portugal: 1 (2019-20)

Sevilla

 UEFA Europa League: 1 (2022-23)

Individual

 Primeira Liga Årets hold: 3 (2017-18, 2018-19, 2019-20)
 FC Porto Årets spiller: 1 (2018)

Referencer

Eksterne henvisninger 

 

Fodboldspillere fra Brasilien
Fodboldlandsholdsspillere fra Brasilien
Fodboldspillere fra Grêmio Foot-Ball Porto Alegrense
Fodboldspillere fra Galatasaray SK
Fodboldspillere fra FC Internazionale Milano
Fodboldspillere fra FC Porto
Fodboldspillere fra Manchester United F.C.
Fodboldspillere fra Sevilla FC
Fodboldspillere fra Al-Nassr FC
Deltagere ved verdensmesterskabet i fodbold 2022
Ludvig Skramstad

Ludvig Skramstad (født 30. december 1855 i Hamar, død 26. december 1912 i München) var en norsk landskabsmaler. 

Skramstad gik 1870 på Den Kongelige Tegneskole, havde 1871-74 friplads på Morten Müllers og Knud Bergsliens malerskole. Efteråret 1874 til efteråret 1875 var han elev hos Sophus Jacobsen på Kunstakademiet i Düsseldorf.
1886-1902 boede han i kunstnerbyen Drøbak og flyttede til München i 1902, hvor han boede til sin død i 1912.

Referencer

Eksterne henvisninger
  Wikimedia Commons har flere filer relaterede til Ludvig Skramstad 
 Ludvig Skramstad i Norsk biografisk leksikon 
 Ludvig Skramstad i Store norske leksikon
 Ludvig Skramstads liv – Kronologiske notater" hos Ludvigskramstad.no
 Informastionsside om Ludvig Skramstad  hos Skramstad.no
 Ludvig Skramstad på 'Artnet.com' ('160 results' pr. dec. 2021) 

Malere fra Norge
Nordmænd i 1800-tallet
Nordmænd i 1900-tallet
Xiomara Castro

Iris Xiomara Castro Sarmiento, også kendt som Xiomara Castro de Zelaya (født 30. september 1959), er en honduransk politiker, der har været præsident for Honduras siden 27. januar 2022. Hun er landets første kvindelige præsident, såvel som den første præsident, der hverken er medlem af Honduras' Liberale Parti eller Honduras' Nationale Parti siden demokratiet blev genindført i 1982.

Castro har repræsenteret det venstreorienterede Libre ved parlamentsvalgene i 2013, 2017 og 2021, og stillede op som partiets præsidentkandidat til præsidentvalgene 2013 og 2021, og som vicepræsidentkandidat ved præsidentvalget i 2017 hvor Salvador Nasrallas var partiets præsidentkandidat. Castro er gift med Manuel Zelaya som var præsident fra 2006 til 2009 og var som Honduras' førstedame leder af bevægelsen, der modsatte sig kuppet i 2009 mod hendes mand. Castro blev valgt til præsident for Honduras ved præsidentvalget den 28. november 2021.

Referencer 

Honduras' præsidenter
Nuværende statsoverhoveder
DM i landevejscykling 1999

Danmarksmesterskaberne i landevejscykling 1999 blev afholdt 25. og 27. juni 1999 i Ringsted på Sjælland (eliteherrer).

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 1999
1999
DM i landevejscykling 1998

Danmarksmesterskaberne i landevejscykling 1998 blev afholdt 3. og 5. juli 1998 i Lemvig i Jylland (eliteherrer).

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 1998
1998
DM i landevejscykling 1997

Danmarksmesterskaberne i landevejscykling 1997 blev afholdt 29. juni 1997 i Køge på Sjælland (eliteherrer).

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 1997
1997
Ricardo Álvarez (honduransk politiker)

Ricardo Antonio Álvarez Arias (født 4. februar 1963) er en honduransk politiker for Honduras' Nationalparti som er tidligere borgmester i hovedstaden Tegucigalpa og den nuværende første vicepræsident i Honduras. Han vandt valget til borgmesterposten i Tegucigalpa i 2005 og blev genvalgt i 2009. I 2012 stillede Álvarez op til Nationalpartiets nominering af partiets præsidentkandidat til præsidentvalget i Honduras 2013, men tabte til sidst til Juan Orlando Hernández. Hernández udnævnte ham til sin vicepræsidentkandidat, og sammen vandt de præsidentvalget i 2013. Álvarez er beskyldt for at have forbindelser til det honduranske Los Cachiros-narkokartel.

Referencer 

Politikere fra Honduras
DM i landevejscykling 1996

Danmarksmesterskaberne i landevejscykling 1996 blev afholdt 23. og 26. juni 1996 i Silkeborg i Jylland (eliteherrer).

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 1996
1996
Ricardo Álvarez

Ricardo Álvarez er navnet på flere personer:
 Ricardo Álvarez (argentinsk fodboldspiller) – argentinsk fodboldspiller
 Ricardo Álvarez (mexicansk fodboldspiller) – mexicansk fodboldspiller
 Ricardo Álvarez Puig – spansk fodboldspiller, kendt som Richy
 Ricardo Álvarez Casanova – chilensk fodboldspiller
 Ricardo Álvarez (honduransk politiker) – honduransk politiker
Nøddebo Præstegård (flertydig)

Nøddebo Præstegård kan hentyde til flere artikler:

 Nøddebo Præstegård – et dansk teaterstykke fra 1888
 Nøddebo Præstegaard (film fra 1911) – en filmatisering af skuespillet af samme navn
 Nøddebo Præstegård (film fra 1934) – en filmatisering af skuespillet af samme navn
 Nøddebo Præstegård (film fra 1974) – en filmatisering af skuespillet af samme navn

Se også
 Ved Nytaarstid i Nøddebo Præstegaard – en roman af Henrik Scharling fra 1862
Dean Henderson

Dean Bradley Henderson (født 12. marts 1997) er en engelsk professionel fodboldspiller, som spiller for Premier League-klubben Crystal Palace og Englands landshold.

Klubkarriere

Manchester United 
Henderson skiftede til Manchester Uniteds ungdomsakademi i 2011 fra Carlisle United. Han skrev sin første professionelle kontrakt med klubben i 2015.

Lejeaftaler 
Henderson blev i januar 2016 udlejet til Stockport County, som på tidspunktet spillede i den sjettebedste række.

Henderson blev i august 2016 lejet til Grimsby Town, som på dette tidspunkt spillede i League Two. Han blev kaldt tilbage fra lejet af Manchester United den 3. februar 2017, da deres daværende tredjemålmand Joel Castro Pereira var blevet skadet.

Henderson blev i juli 2017 igen udlejet, denne gang til Shrewsbury Town i League One. Henderson spillede en stor rolle i at Shrewsbury nåede til oprykningsfinalen i 2017-18 sæsonen, hvor de dog tabte til Rotherham United.

Leje til Sheffield United 
Henderson blev i juni 2018 udlånt til Championship-holdet Sheffield United. Han spillede en stor sæson i 2018-19, og var her en stor del af at Sheffield United rykkede op i Premier League. Henderson vandt Championship Golden Glove-prisen, da han holdte rent bur 20 gange i sæsonen.

Efter sæsonen skrev Henderson en ny kontrakt med Manchester United, og klubberne blev enige om at Henderson ville blive lånt tilbage til Sheffield United for 2019-20 sæsonen.

Manchester United-debut 
Henderson blev i august 2020 del af Manchester Uniteds førstehold. Han fik sin Manchester United-debut den 22. september 2020 i en League Cup-kamp imod Luton Town. Efter en skade til David de Gea den 29. november 2020 fik Henderson flere kampe som førsteholdsmålmand.

Leje til Nottingham Forest 
Henderson skiftede i juli 2022 til nyoprykkede Nottingham Forest på en lejeaftale, i søgen om mere spilletid.

Crystal Palace 
Henderson skiftede i august 2023 til Crystal Palace på en permanent aftale.

Landsholdskarriere

Ungdomslandshold 
Henderson har repræsenteret England på flere ungdomsniveauer. Han var del af Englands U/20-hold som vandt U/20 VM i 2017.

Seniorlandshold 
Henderson fik sin debut for det engelske landshold den 12. november 2020. Han var del af Englands trup til EM 2020, men måtte trække sig efter den første kamp med en skade, hvor han blev erstattet af Aaron Ramsdale i truppen.

Titler 
England U/20
 U/20 Verdensmesterskabet: 1 (2017)

Individuelle

 PFA League One Årets hold: 1 (2017-18)
 Sheffield United Årets unge spiller: 2 (2018-19, 2019-20)
 Sheffield United Fansenes årets spiller: 1 (2018-19)
 EFL Championship Golden Glove: 1 (2018-19)

Referencer

Eksterne henvisninger 

Fodboldspillere fra England
Fodboldlandsholdsspillere fra England
Målmænd (fodbold)
Fodboldspillere fra Manchester United F.C.
Fodboldspillere fra Stockport County F.C.
Fodboldspillere fra Grimsby Town F.C.
Fodboldspillere fra Shrewsbury Town F.C.
Fodboldspillere fra Sheffield United F.C.
Fodboldspillere fra Nottingham Forest F.C.
Fodboldspillere fra Crystal Palace F.C.
Deltagere ved det europæiske mesterskab i fodbold 2020
Peter af Oldenburg (1812-1881)

Konstantin Frederik Peter af Oldenburg (født 26. august 1812, død 14. maj 1881) var en tysk-russisk fyrstelig, prins af Oldenburg, videnskabsmand og filantrop.

Peter af Oldenburg var søn af hertug Georg af Oldenburg og zardatteren Katarina Pavlovna, storfyrstinde af Rusland (1788-1819), datter af Paul 1. af Rusland. Han var gift med prinsesse Therese af Nassau. Sammen fik de otte børn.

Litteratur

Eksterne links 

Huset Oldenburg
Kongelige fra Tyskland
Kongelige fra Rusland
Personer fra Oldenburg
Personer fra Jaroslavl
Alexander af Oldenburg

Hertug Alexander Petrovitj af Oldenburg (født 2. juni 1844 i Sankt Petersborg, død 6. september 1932 i Biarritz i Frankrig) var den anden søn af Hertug Peter af Oldenburg og hans kone prinsesse Therese af Nassau-Weilburg. Selv om han havde en tysk titel og slægt, blev Alexander og hans søskende født og voksede op i Sankt Petersborg som barnebarn af storfyrstinde Katarina Pavlovna af Rusland.

Referencer

Eksterne links 

Huset Oldenburg
Kongelige fra Tyskland
Kongelige fra Rusland
Personer fra Sankt Petersborg
Husbymølle

Husbymølle (dansk) eller Husbymühle (tysk) er en bebyggelse beliggende nordøst for Husby ved vejen til Hodderup i landskabet Angel i Sydslesvig. Administrativt hører Husbymølle under Husby Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører stedet til Husby Sogn. Sognet lå i Husby Herred (Flensborg Amt, Sønderjylland), da området tilhørte Danmark.

Husbymølle er første gang nævnt 1600/1601. Den første mølle på stedet, dengang en stubmølle, er allerede nævnt 1594. Den sidste mølle, en hollændermølle, som blev opført i 1818, blev nedbrudt i 1930. Husby Mølle fungerede som kongelige arve-pagtmølle i Husby Herred. Husbymølle hørte indtil 1970 under Hodderup Kommune og kom samme år under Husby kommune. Fra Husbymølle går der veje til både Hodderup, Fulbro, Bønstrup og via Spang til Grumtoft. Syd for Husbymølle ligger skoven Husbyris.

Noter 

Husby (Sydslesvig)
Gotlandsk

Gotlandsk () er en svensk dialekt, som tales på øerne Gotland og Fårö (Fårø).

Den gotlandske dialekt har udviklet sig i mødet mellem (rigs)svensk og gutnisk (gutamål), sidstnævnte er det autoktone (oprindelige) sprog på øerne. Den nuværende svensk-gotlandske dialekt er præget af en særlig gotlandsk sprogmelodi og udtale; den har f. eks. mange diftonger (som i gutnisk), ellers ligger den ret tæt på standardsvensk i grammatik, bøjning og syntaks.

I modsætning til gutnisk har den gotlandske dialekt færre træk til fælles med det gamle oldgutniske sprog. Bevaret er den ældre udtale af a, o og u, som ligner den finlandssvenske udtale. Meget typisk er -e som slutvokal (ligesom på gutamål), hvor standardsvensk har -a (f. eks. göre, komme, klocke). De fleste lange vokaler udtales som diftonger (ligesom på gutamål). På hovedøen udtales kombinationer af rd, rl rn, rs og rt som en enkelt lyd (også ligesom på gutamål). På Fårø derimod er den separate udtale dominerende.

Tabellen viser nogle forskelle mellem gotlandsk og gutnisk.

Litteratur 
 Gösta Bruce, Gösta: Vår fonetiska geografi: om svenskans accenter, melodi och uttal, Lund 2010, s. s. 183-187
 Fredrik Lindström: 100 svenska dialekter Stockholm 2019, s. 97-107

Noter 

Gotland
Svensk sprog
Anthony Elanga

Anthony David Junior Elanga (født 27. april 2002) er en svensk professionel fodboldspiller, som spiller for Premier League-klubben Nottingham Forest og Sveriges landshold.

Baggrund 
Anthony Elangas far er den tidligere camerounske landsholdsspiller Joseph Elanga. Anthony blev født imens at hans far spillede for Malmö FF.

Klubkarriere

Manchester United 
Elanga begyndte sin karriere hos Manchester United, og fik sin debut på seniorholdet den 11. maj 2021 i en Premier League-kamp imod Leicester City. Elanga scorede sit første mål senere på måneden den 23. maj imod Wolverhampton.

Nottingham Forest 
Elanga skiftede i juli 2023 til Nottingham Forest på en fast aftale.

Landsholdskarriere

Ungdomslandshold 
Elanga har repræsenteret Sverige på flere ungdomslandshold.

Seniorlandhold 
Elanga debuterede for Sveriges landshold den 24. marts 2022.

Referencer

Eksterne henvisninger 

Personer fra Malmø
Fodboldspillere fra Sverige
Fodboldlandsholdsspillere fra Sverige
Fodboldspillere fra Manchester United F.C.
Fodboldspillere fra Nottingham Forest F.C.
Mathilde Rømer

Mathilde Rømer (født 19. april 2003 i Ringsted) er en dansk håndboldspiller, der spiller for Molde HK på førsteholdet i den norske håndboldliga. 

Hun har også gået på ISI Idrætsefterskole i skoleåret 19-20 og på Ikast-Brande Gymnasium.

I september 2022, skiftede Mathilde til norske ligahold Molde HK.

Eksterne henvisninger 

Håndboldspillere fra Danmark
Håndboldspillere fra Herning-Ikast Håndbold
Grevena (regional enhed)

Grevena (, Perifereiakí Enótita Grevenón) er en regionale enhed i Grækenland , og er en del af periferien Vestmakedonien. Dens hovedstad er byen Grevena.

Geografi 
Grevena grænser op til de regionale enheder Ioannina (Epirus) mod vest, Kastoria mod nordvest, Kozani mod nord og øst, Larisa mod sydøst og Trikala mod syd.

Pindusbjergene dækker den vestlige del af området; Andre bjergkæder er Chasia i syd og Vourinos i nordøst. Den længste flod er Haliacmon, som løber i nord og øst.

Administration 
Den regionale enhed Grevena er opdelt i 2 kommuner. Disse er (numrer som på kortet i infoboksen):

 Deskati (2)
 Grevena (1)

Præfektur 
Grevena blev oprettet som et præfektur () i 1964, fra dele af præfekturerne Kozani og Larisa. Som en del af Kallikratis-regeringsreformen i 2011 blev den regionale enhed Grevena oprettet ud af det tidligere præfektur Grevena. Præfekturet havde samme udstrækning som den nuværende regionale enhed. Samtidig blev kommunerne omorganiseret, ifølge nedenstående tabel.

Økonomi 
Regionens økonomi er baseret på landbrug. Hvede- og bælgplanteafgrøder (for det meste kikærter) dækker det meste af det dyrkede areal. Der er også en del husdyrproduktionen, bl.a. geder og lam. En stigende del af landbrugets produktion er produceret under økologisk landbrug eller ved lavintensiv praksis. Andre vigtigste indtægtskilder omfatter økoturisme, skov industri og skisportsstedet Vasilitsa, som er en populær destination for vinterferien.

Kilder og henvisninger 

Regionale enheder i Vestmakedonien
Grevena

Grevena ( , Grevená, [ɣreveˈna], ) er en by og kommune i periferien Vestmakedonien, det nordlige Grækenland, der er hovedstad i den regionale enhed Grevena. Byens nuværende befolkning er 13.374 borgere (2011). Det ligger omkring 400 kilometer fra Athen og omkring 180 km fra Thessaloniki. Kommunens indbyggertal er 25.905. Grevena har haft adgang til vejen Egnatia Odos siden begyndelsen af 2000'erne, som nu forbinder Igoumenitsa med Thessaloniki og Alexandroupoli ved grænsen til Tyrkiet . Kommunen er omgivetg af bjerge, og ligger ved floden Greveniotikos, som er en biflod til Haliacmon. Andre vigtige byer i kommunen er Amygdaliés og Méga Seiríni. Grevena Kommunemuseum ligger i byen.

Historie

Osmanniske periode 

Under osmannisk styre var Grevena (osmannisk navn Gerebena ) sæde for kazaen i Grevena, Sanjak of Serfice, Manastir Vilayet. Ifølge statistikken for Vasil Kanchov ("Makedonien, etnografi og statistik"), boede 600 græske kristne, 500 tyrkere, 200 Vallahades (græsktalende muslimer), 150 arumænere og 100 romaer i byen i 1900.

1995 jordskælv 
Jordskælvet, der fandt sted i regionen den 13. maj 1995, var 6,6 på Richterskalaen, men det forårsagede kun materiel skade, især i Ventzia-området. Der var to mindre skælv, forud for det største jordskælv med et par minutter og advarede folk, så de kom ud af deres huse. Da det største jordskælv kom, ødelagde det næsten alle huse i flere landsbyer i Ventzia-området.

Et andet jordskælv den 5. januar 2005 målte 4,9 ved Grevena. Det fandt sted klokken 20:00 lokal tid (EET), og der blev ikke rapporteret om skader. Et andet jordskælv med en målt intensitet på 5,4 fandt sted den 17. juli 2007 kl. 21:23 lokal tid (EET) og blev efterfulgt af svage efterskælv. Nogle ældre bygninger blev lettere beskadiget i landsbyer nordøst for Grevena.

Kommunen 

Kommunen Grevena blev dannet ved kommunalreformen i 2011 ved sammenlægning af følgende 13 tidligere kommuner, der blev til kommunale enheder: 

 Agios Kosmas
 Dotsiko
 Filippaioi
 Gorgiani
 Grevena
 Irakleotes
 Mesolouri
 Samarina
 Smixi
 Theodoros Ziakas
 Ventzio

Kilder og henvisninger 

 Officiel hjemmeside 
 Dasilio Grevenon 
 Grevena (kommune) på GTP Travel Pages (på engelsk og græsk)
 Grevena (by) på GTP Travel Pages (på engelsk og græsk)
 Tildelt "EDEN - European Destinations of Excellence" ikke-traditionel turistdestination 2008

Vestmakedonien
Byer i Grækenland
Margaretica

Margaretica er et epos, skrevet af Rasmus Glad, udgivet i 1573 i Frankfurt am Main. Eposet er inspireret af Æneiden fra antikken.

Det handler om slaget ved Falköping i 1389, hvor svenskerne blev besejret af Margrete 1.s styrker. Margrete 1. omtales blandt andet som ansvarsbevidst og at hun helst til undgå krig, mens den svenske konge blandt andet beskrives som tyrannisk og magtsyg. Det blev skrevet efter Syvårskrigen (1563-1570) og var et antisvensk smædeskrift, skrevet på latin. Eposet var en reaktion på en sverigeshistorie skrevet af Johannes Magnus i 1554, der kritiserer danskerne for at være listige, feje, upålidelige og magtbegærlige. Han var også utilfreds med den danske annektering af Skåne, Halland og Blekinge, der ifølge Magnus var svenske. Efter syvårskrigen blev de indbyrdes smædeskrifter forbudt, men alligevel blev Margaretica skrevet. Parterne pålagde også sig selv selvcensur.

Referencer 

Litteratur fra Danmark
Poul Vedel

Poul Vedel (født 4. oktober 1902, død 12. oktober 1991) var civilingeniør (bygning) og stadsingeniør i Københavns Kommune 1952-1972. Han var ridder og kommandør af Dannebrog.

Referencer 

  
Civilingeniører fra Danmark
Stadsingeniører i København
Kommandører af Dannebrog